महेश भट्ट ने लिखा 'पड़ोसियों को प्यार करो' तो बॉलीवुड प्रोड्यूसर बोले- मैं औरंगजेब को गले नहीं लगा सकता...  
बॉलीवुड डायरेक्टर हैं महेश भट्ट
महेश भट्ट ने पड़ोसियों को लेकर किया था ट्वीट
बॉलीवुूड प्रोड्यूसर अशोक पंडित का यूं आया जवाब
लोकसभा चुनाव 2019 (Lok Sabha Election 2019) को लेकर जितनी गहमागहमी राजनैतिक पार्टियों में है, उतनी ही सरगर्मियां सोशल मीडिया पर भी है. ट्वीट, रिट्वीट और रिप्लाई जमकर हो रहे हैं और इस दौड़ में बॉलीवुड के सितारे अव्वल बने हुए हैं. बॉलीवुड के जाने-माने डायरेक्टर महेश भट्ट (Mahesh Bhatt) ने ट्वीटर पर लिखा कि अपने पड़ोसी को अपनी ही तरह प्यार करो. तो इस पर 'द एक्सिडेंटल प्राइम मिनिस्टर' के प्रोड्यूसर और सोशल मीडिया पर बेहद एक्टिव अशोक पंडित (Ashoke Pandit) ने उन्हें रिप्लाई किया और लिखा कि मैं औरंगजेब को गले नहीं लगा सकता. महेश भट्ट (Mahesh Bhatt) और अशोक पंडित (Ashoke Pandit) के ये ट्वीट खूब वायरल हो रहे हैं.

Love your neighbor as yourself. https://t.co/fGs0VqTI4b

बॉलीवुड डायरेक्टर महेश भट्ट (Mahesh Bhatt) ने अपने Twitter एकाउंट पर लिखाः 'अपने पड़ोसी को अपनी ही तरह प्यार करो.' महेश भट्ट ने एक वीडियो इस पोस्ट के साथ डाला था, और महेश भट्ट का यह ट्वीट सोशल मीडिया पर खूब वायरल हुआ. बॉलीवुड प्रोड्यूसर अशोक पंडित (Ashoke Pandit) ने इस पर रिप्लाई किया.

Sir We tried Our best to do that for years but then were raped, killed, burnt & forced to leave our homes. How can one love such neighbours who are terrorists & have decided to destroy us. ? Just being a neighbour dosent qualify to be loved. I cannot embrace an Aurangzeb.https://t.co/YXJFfzlxSE

बॉलीवुड प्रोड्यूसर अशोक पंडित (Ashoke Pandit) ने महेश भट्ट को रिप्लाई करते हुए लिखाः 'सर हम कई वर्षों से ऐसा करने की कोशिश कर रहे हैं लेकिन बदले में हमें मौत, बलात्कार और जबरन घर छोड़ने के लिए मजबूर होना पड़ा. कोई ऐसे पड़ोसी को कैसे प्यार कर सकता है जो आतंकी है और जिसने हमें नष्ट करने का फैसला कर लिया है? सिर्फ पड़ोसी होना ही प्यार का पात्र नहीं बनाता. मैं औरंगजेब को गले नहीं लगा सकता.' इस तरह अशोक पंडित ने महेश भट्ट को अपने अंदाज में रिप्लाई किया है, और यह काफी वायरल भी हो रहा है.